  Наталья Тетерина 21-тӥ тулыспалэ, Анай кыллэн калыккуспо нуналаз, Ижкарысь Кузебай Герд нимо йӧскалык гимназиын нырысетӥ классын дышетскисьёс Эвика Кузьмина но Арсений Волков Элькун тӧролэн но кивалтэтлэн администрациязы но Удмуртилэн Кун Кенешаз вуылӥзы, иворто ужъюртъёслэн пресс-службаоссы.  Пиналъёс администацилэсь тӧрозэ Сергей Смирновез но улосвыл парламентлэсь кивалтӥсьсэ Алексей Прасоловез праздникен ӟечкылазы, Флор Васильевлэсь «Вордскем кыл» кылбурзэ удмурт но ӟуч кылын веразы. Пумиськонъёсы гимназилэн выль кивалтӥсез Татьяна Волкова но Кун Кенешысь тодосъя, дышетонъя, лулчеберетъя, йӧскалык но егитъёсын ужан политикая ялан ужась ӧрилэн кивалтӥсез, «Удмурт Кенешлэн» тӧроез Татьяна Ишматова пыриськизы. Сергей Смирнов пиналъёслы удмурт кылэн но йӧскалык лулчеберетэн тунсыкъяськемзы понна тау кариз, азинсконъёс сӥзиз но книгаос кузьмаз. Ми кулэ ӵошен пиналъёслы Атыкай музъемзэс гажан мылкыд но асьсэ кылзэс — ӟуч-а со, удмурт-а, кыӵе ке мукет-а — яратон пыӵатыны. Ӵапак кыл котькуд калыклэсь лулчеберетсэ азинтонын одӥгез валтӥсь инструмент луэ Сергей Смирнов, Удмуртиысь тӧролэн но кивалтэтлэн администрацизылэн кивалтӥсезНош Алексей Прасоловлы Арсений но Эвика «Мон удмурт кылын вераськисько» пус кузьмазы но гимназиын соос, удмурт но ӟуч кылъёсты сяна, англи но немец кылъёсты дышето шуыса веразы. Татьяна Волкова ватсаз, выль дышетскон арысен дышетон радлыке итальян, испан, китай но япон кылъёсты пыртыны чаклало. Йӧскалык гимназиысь пиналъёс Анай кыллэн нуналэныз ӟечкылало 6 фото Кун Кенешлэн кивалтӥсез пиналъёслы азинсконъёс сӥзиз но куное ветлыны кыл сётӥз. Озьы ик Алексей Прасолов дышетскисьёслы дырпусъёс кузьмаз, нош гимназилы — час. Тодэ вайытом, Анай кыллэн калыккуспо нуналэз 2000-тӥ арысен пусйиське ни. Со улсын Удмуртиын пӧртэм ужрадъёс ортчо. Кылсярысь, Йӧскалык лыдӟетъюрт тодосчиен Риф Насибуллинэн пумиськон радъяз, нош «Лудорвай» музей-заповедник ас ужез сярысь анай кылын гожтэм видеоверанъёс возьма. Тегъёс: Мерлык Ижкар Удмуртия пиналъёс удмурткыл КузебайГерднимогимназия  